Alegzandra/wili-2018-roplus huggingface dataset:
Στις 7 Σεπτεμβρίου του 1955, απεβίωσε ο πρώην Φλωρίνης Χρυσόστομος, χωρίς να χειροτονήσει άλλους επισκόπους. Για τα πέντε επόμενα χρόνια (1955-1960) η κοινότητα των Γ.Ο.Χ. έμεινε χωρίς επισκόπους, ενώ τη διοίκησή της ανέλαβε εκκλησιαστική επιτροπή, με πρόεδρο τον αρχιμανδρίτη Ακάκιο Παππά. Το έτος 1960, ο Ακάκιος Παππάς, μετέβη στην Αμερική, όπου δύο επίσκοποι της (Υπερώρειας) Ρωσικής Ορθόδοξης Εκκλησίας της Διασποράς, ο Σικάγου Σεραφείμ και ο Ρουμάνος Θεόφιλος Ιονέσκου, τον χειροτόνησαν επίσκοπο Ταλαντίου για τους Γ.Ο.Χ. Ελλάδος. Το 1962, οι Αρχιεπίσκοπος Χιλής και Περού Λεόντιος Φιλίπποβιτς και επίσκοπος Βενεζουέλας-Καράκας Σεραφείμ της Ρωσικής Διασποράς, χειροτόνησαν εις επίσκοπον Αστορίας τον ιερομόναχο Πέτρο Αστυφίδη, ο οποίος καταγόταν από τη Χίο και μετέβη στην Αμερική το 1951, ύστερα από πρόσκληση του τότε Αρχιεπισκόπου Αμερικής Αρσένιου Σάλτα. Ο Αστορίας Πέτρος μερίμνησε να χειροτονηθούν νέοι επίσκοποι των Γ.Ο.Χ. στην Ελλάδα.

Ρενέ Ομπερζονουά ως Σεφ Λουί: Ο Σεφ Λουί είναι ο Γάλλος μάγειρας στο κάστρο του Πρίγκιπα Έρικ, που μαγειρεύει θαλασσινά και προσπαθεί να μαγειρέψει και τον Σεμπάστιαν.

Πέρα από ερευνητικό και συμβουλευτικό χαρακτήρα, η Επιτροπή έχει και εκπαιδευτικό χαρακτήρα. Από τον Νοέμβριο του 2011 τρέχει το πρόγραμμα «Η Βιοηθική πάει Σχολείο» ανταποκρινόμενη θετικά στο κάλεσμα σχολείων και εκπαιδευτηρίων της Δευτεροβάθμιας εκπαίδευσης. Σκοπός των εκδηλώσεων αυτών είναι η ενημέρωση γύρω από θέματα που διδάσκονται οι ίδιοι οι μαθητές και ο γόνιμος προβληματισμός τους επάνω σε αυτά. Τέτοια θέματα είναι κατά βάση η κλωνοποίηση, η χαρτογράφηση του ανθρώπινου γονιδιώματος, η ευθανασία, οι μεταμοσχεύσεις, η προστασία της βιοποικιλότητας και η εξωσωματική γονιμοποίηση. Πάνω από 15 ενημερώσεις έχουν ήδη πραγματοποιηθεί σε Γυμνάσια και Λύκεια της χώρας.

Το τζιν τόνικ (αγγλ. Gin Tonic ή Gin and tonic) είναι αλκοολούχο ποτό τύπου κοκτέιλ. Αποτελείται από τζιν και τόνικ σε αναλογία 1:1 έως 1:3. Σερβίρεται σε ψηλό ποτήρι με παγάκια. Προστίθεται και λεμόνι κομμένο φέτα, το οποίο το καρφώνουμε στο χείλος του ποτηριού, ή το βάζουμε μέσα. Για πιο εξωτική γεύση, χρησιμοποιούμε άγριο λεμόνι.

Ο Φιλόδημος μετοίκησε στην Αθήνα όπου μαθήτευσε στην Επικούρεια Φιλοσοφική Σχολή την εποχή που ήταν σχολάρχης ο Ζήνων ο Σιδώνιος. Αργότερα μετοίκησε εκ νέου, αρχικά στη Ρώμη και κατόπιν στην περιοχή της Νάπολης, όπου συνδέθηκε με τον Πείσωνα (πεθερό του Ιούλιου Καίσαρα).
Ο Κίμων ήταν ψηλός με πυκνά σγουρά μαλλιά και ωραίο πρόσωπο. Η μόρφωσή του δεν ήταν σπουδαία, γιατί στα κρίσιμα χρόνια της νεότητός του έχασε τον πατέρα του που θα του έδινε την σωστή κατεύθυνση. Ήξερε ιππασία, ποίηση και έπαιζε λύρα (τυπική εκπαίδευση Αθηναίου γαιοκτήμονα της προπερσικής εποχής). Ήταν συμπαθητικός και ευπροσήγορος και κατείχε καλά την τέχνη να κερδίζει την αγάπη του κόσμου και με τα φυσικά του χαρίσματα, αλλά και με την ηγεμονική του γενναιοδωρία, όταν απέκτησε και πάλι δική του περιουσία. Ο Πλούταρχος μάλιστα αναφέρει ότι γκρέμισε τους φράκτες από τους κήπους του για να παίρνουν φρούτα οι συνδημότες του Λακιάδες κ.α. Γινόταν συμπαθής με τη σεμνότητά του και έπειθε τους πολίτες με τη λογική παρά με την ευφράδεια του. Ήταν θαυμαστής της Σπάρτης και σε όλη του την πολιτική σταδιοδρομία αγωνίσθηκε για να καθιερώσει την ειρηνική συνύπαρξη της Σπάρτης με την Αθήνα.

799 - Μετά τον ξυλοδαρμό του από τους πολίτες της Ρώμης, ο Πάπας Λέων Γ΄ διαφεύγει στην αυλή του Φράγκου βασιλιά Καρλομάγνου για να προστατευτεί.

Το ενδιαφέρον της Welch με τον τρόμο και τη μοίρα ενισχύθηκε από τον θάνατο των παππούδων της μέσα σε διάστημα λίγων χρόνων. Στα 10 της, η Welch παρακολούθησε από κοντά την κατάπτωση του παππού της και η γιαγιά της από τη μεριά της μητέρας της, αυτοκτόνησε όταν η Welch ήταν 14 χρονών.

Η μέση διάμετρος της Αλτόνα εκτιμάται σε 80,90 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,039. Είναι άγνωστο αν και με ποια περίοδο περιστρέφεται η Αλτόνα γύρω από τον εαυτό της.

Στο θεσμό του κυπέλλου συμμετέχουν τα σωματεία της Ε.Π.Σ. Έβρου.Η διοργάνωση ολοκληρώθηκε με τον τελικό στις 28 Μαρτίου 2015, όπου ο Α.Ο. Νεοχωρίου κατέκτησε το τρόπαιο

Στη χώρα μας έχει ευρεία γεωγραφική εξάπλωση. Απαντάται στην Πελοπόννησο και σε ολόκληρη την ηπειρωτική Ελλάδα, ανατολικά μέχρι την Ξάνθη, καθώς και σε ορισμένα Ιόνια Νησιά (Κεφαλλονιά, Ιθάκη, Λευκάδα και Παξοί). Υπήρχε επίσης στη Ζάκυνθο και στην Κέρκυρα, νησιά από τα οποία εξοντώθηκε ήδη από το τέλος του 19ου αιώνα, ενώ ο πληθυσμός των Κυθήρων έχει πρόσφατα υποστεί υβριδισμό. Ο πληθυσμός της δείχνει σαφή και συνεχή μείωση, το είδος δε είναι εξαιρετικά σπάνιο ή έχει ήδη εξαφανιστεί από αρκετές περιοχές, όπως η Αττική. Πρόσφατα όμως διευκρινίστηκε πως ο ελληνικός πληθυσμός παραμένει σταθερός. Δεν υπάρχουν ακριβή δεδομένα για τον πληθυσμό της και οι κατά καιρούς εκτιμήσεις ποικίλουν, εκτιμάται όμως ότι ανέρχεται σε 7.000-13.000 ζευγάρια (BirdLife International 2004). Όλα αυτά τα στοιχεία κατέταξαν την πετροπέρδικα στην Ελλάδα στα Τρωτά (VU) είδη.
Το 1948 επανήλθε στην Σύνοδο του Χρυσοστόμου ο Κυκλάδων Γερμανός, ο οποίος διαφώνησε με τον Ματθαίο Βρεσθένης. Ο τελευταίος, μην έχοντας άλλον επίσκοπο στο πλευρό του, ως ο μόνος εναπομείνας Ορθόδοξος Επίσκοπος στην Ελλάδα, αποφάσισε να χειροτονήσει μόνος του (Πράγμα που απαγορεύεται από τους Ιερούς Κανόνες) (λόγω της μεγάλης ανάγκης σύμφωνα πάντα με όσους τον ακολουθούσαν) και χωρίς τη σύμπραξη άλλων αρχιερέων, το έτος 1935 ,τον ιερομόναχο Σπυρίδωνα σε επίσκοπο Τριμυθούντος. Οι δύο αυτοί άνδρες χειροτόνησαν αργότερα άλλους τρείς επισκόπους: τον Θεσσαλονίκης Δημήτριο Ψαροθεοδωρόπουλο, τον Πατρών Ανδρέα Ανέστη και τον Κορινθίας Κάλλιστο Μακρή. Έτσι, με την χάρη του Θεού, ο Επίσκοπος Βρεσθένης Ματθαίος, μετέδωσε την Αποστολική διαδοχή ώστε να μην εκλείψουν Ορθόδοξοι Αρχιερείς στην Ελλάδα (άποψη όσων των ακολούθησαν). Οι τρεις επίσκοποι χειροτόνησαν τέσσερεις αρχιμανδρίτες των ΓΟΧ και έκαναν δική τους Σύνοδο του «Πατρίου ημερολογίου». Αυτοί ήταν κατά σειρά οι: Κυκλάδων Γερμανός Βαρυκόπουλος (5-6-1935), Μεγαρίδος Χριστόφορος Χατζής (6-6-1935), Βρεσθένης Ματθαίος Καρπαθάκης (7-6-1935) και Διαυλείας Πολύκαρπος Λιώσης (7-6-1935). Πρώτος πρόεδρος της Συνόδου των ΓΟΧ ανακηρύχθηκε ο Δημητριάδος Γερμανός Μαυρομμάτης.

Αφού συγκάλεσαν συγκέντρωση όλων των βαρώνων στην πρωτεύουσα Ανδραβίδα, συνέταξαν τον Καταστατικό Χάρτη της Αχαΐας ή ριτζίστρο, με τον οποίο μοίραζαν την Πελοπόννησο σε 12 βαρωνίες, όπου οι βαρώνοι με τους υποτελείς τους (λήζιους) σχημάτιζαν τη Μεγάλην Κούρτην ή Βουλή, που συμβούλευε τον ηγεμόνα αλλά και έκρινε φεουδαλικά ζητήματα μεταξύ των αρχόντων. Ο κάθε ένας από αυτούς τους βαρώνους άρχιζε να κτίζει οχυρά κάστρα στην τοποθεσία του για να μπορεί να ελέγχει τους χωρικούς του αλλά και να αμύνεται ενάντια στις επιβουλές. Εκτός από τους 12 ισότιμους βαρώνους υπήρχαν και 7 εκκλησιαστικοί βαρώνοι που οι θέσεις τους καθορίστηκαν σύμφωνα με την προϋπάρχουσα ελληνική εκκλησιαστική τάξη, ανάμεσα στους οποίους ο Λατίνος αρχιεπίσκοπος της Πάτρας και έξαρχος της Αχαΐας ήταν ο προκαθήμενος. Ο αρχιεπίσκοπος πήρε 8 ιπποτικά τιμάρια, οι επίσκοποι από 4 ο καθένας και από 4 πήραν και τα 3 στρατιωτικά τάγματα που ήρθαν και εγκαταστάθηκαν στην Πελοπόννησο εκείνη την εποχή: το τάγμα των Τευτόνων ιπποτών, του Αγίου Ιωάννη και των Ναϊτών. Όταν έναν αιώνα αργότερα οι Ναΐτες διαλύθηκαν, οι γαίες τους κατέληξαν στους Ιωαννίτες ιππότες. Οι ιππότες και οι ακόλουθοι των ηγεμόνων πήραν από 1 τιμάριο και οι δουλοπάροικοι που ζούσαν εκεί παραχωρήθηκαν στους καινούριους αφέντες τους.

Στο τέταρτο επεισόδιο της σειράς, ο Καπουτζίδης θέλησε να αποδώσει φόρο τιμής στην ηθοποιό Ειρήνη Κουμαριανού, η οποία έφυγε από τη ζωή στις 25 Ιανουαρίου 2013 και είχε υποδυθεί τη γιαγιά του στην προηγούμενη δουλειά του, "Στο Παρά 5". Όταν η Νίκη (Σμαράγδα Καρύδη) είδε τη φωτογραφία της ηθοποιού στο σπίτι του Χρήστου (Γιώργος Καπουτζίδης), τον ρώτησε ποια είναι και ο Χρήστος της απάντησε ότι είναι η γιαγιά του η Ειρήνη, η οποία ζει στον Καναδά.
Στην πόλη εδρεύει η ποδοσφαιρική ομάδα Σοσιεδάδ Ντεπορτίβα Ουέσκα. Η ομάδα μπάσκετ της πόλης είναι η Πένιας Ουέσκα (CB Peñas Huesca) από την οποία μάλιστα ξεκίνησε την ευρωπαϊκή του καριέρα ο Αμερικάνος θρύλος του ευρωπαϊκού μπάσκετ Αλφόνσο Φορντ.

Η μοναδική παραγοντοποίηση μπορεί να ανακτηθεί εν μέρει στον Ο, υπό την έννοια ότι έχει την ιδιότητα την μοναδικής παραγοντοποίησης των ιδεωδών σε πρώτα ιδεώδη (όπως η τομή Ντέντεκιντ ). Αυτό κάνει την μελέτη των πρώτων ιδεωδών στον Ο ιδιαίτερα σημαντική. Αυτός είναι ένας άλλος τομέας όπου τα πράγματα αλλάζουν από τους Ζ στον Ο: οι πρώτοι αριθμοί, οι οποίοι παράγουν τα πρώτα ιδεώδη του Ζ, (στην πραγματικότητα κάθε πρώτος αριθμός είναι της μορφής (p)=:pZ για κάποιον πρώτο αριθμό p), δεν μπορούν πλέον να παράγουν πρώτα ιδεώδη στον Ο. Για παράδειγμα στον δακτύλιο των ακεραίων του Γκάους(ακέραιοι μιγαδικοί αριθμοί), το ιδεώδες 2Ζ[i] δεν είναι πλέον πρώτο ιδεώδες. Ειδικότερα,

1 Ιουλίου - Αντρές Εσκομπάρ, Κολομβιανός ποδοσφαιριστής, δολοφονείται λόγω της κακής απόδοσής του σε αγώνα του Παγκοσμίου κυπέλλου ποδοσφαίρου (27)

Από το 1923 ο Ρεσπίγκι χρημάτισε Διευθυντής στο Ωδείο της Αγίας Καικιλίας, μέχρι το 1926 οπότε και παραιτήθηκε. Το 1925 συνεργάστηκε με τον Σεμπαστιάνο Αρτούρο Λουτσιάνι (Sebastiano Arturo Luciani) στη συγγραφή ενός θεωρητικού βιβλίου με τίτλο Ορφέας. Τον Δεκέμβριο του 1925, ταξίδεψε στη Νέα Υόρκη για εμφανίσεις στις Ηνωμένες Πολιτείες. Η πρώτη του δημόσια παράσταση ήταν στην πρεμιέρα του έργου του Κοντσέρτο για πιάνο σε Μιξολύδιο Τρόπο, στις 31 Δεκεμβρίου εκείνου του έτους, σε μια συναυλία που σημείωσε επιτυχία. Μια επίσκεψη στη Βραζιλία είχε ως αποτέλεσμα τη σύνθεση Βραζιλιάνικες εντυπώσεις (Impressioni Brasiliane). Είχε την πρόθεση να γράψει μια σειρά από πέντε κομμάτια, αλλά μέχρι το 1928 είχε συμπληρώσει μόνο τρία και αποφάσισε να παρουσιάσει μόνον αυτά. Στο πλοίο, κατά την επιστροφή του από τη Βραζιλία, ο Ρεσπίγκι συναντήθηκε τυχαία με τον διάσημο Ιταλό φυσικό Ενρίκο Φέρμι. Κατά τη διάρκεια της μακράς συνομιλίας τους, ο Φέρμι προσπάθησε να εξηγήσει στον Ρεσπίγκι τη μουσική από την άποψη της Φυσικής, κάτι που ο συνθέτης δεν μπόρεσε να κατανοήσει. Πάντως, οι δύο άνδρες παρέμειναν στενοί φίλοι μέχρι το θάνατο του Ρεσπίγκι, το 1936.

Ο NGC 194 είναι ελλειπτικός γαλαξίας στον αστερισμό Ιχθύες. Τον ανακάλυψε ο αστρονόμος Ουίλιαμ Χέρσελ στις 25 Δεκεμβρίου 1790. Απέχει περίπου 190 εκατομμύρια έτη φωτός και ανήκει στην ομάδα γαλαξιών NGC 200.

Οδήγησε τους Φομόριαν στη Δεύτερη Μάχη της Μόι Τούραχ (Magh Tuireadh), αλλά ηττήθηκε. Ο Λουγ τον βρήκε αβοήθητο στο πεδίο της μάχης κι ο Μπρες ικέτεψε να τον αφήσει να ζήσει. Ο Λουγ όντως του χάρισε τη ζωή, με αντάλλαγμα να μάθει στους Τουάθα ντε Ντανάν τη γεωργία.

Ενθάρρυνση ποιοτικών δημοσιεύσεων του τομέα σε όλες τις μορφές και τα μέσα ενημέρωσης και προώθηση της δημοσίευσης υψηλής ποιότητας παιδικής λογοτεχνίας.
Έτσι στα ενδιαφέροντα της Δυναμικής Μετεωρολογίας περιλαμβάνονται η δυναμική του ξερού και του υγρού αέρα, η υδροστατική ισορροπία και η κατακόρυφη σταθερότητα ή μεταβλητότητα, οι βασικές κινήσεις των αερίων μαζών, οι τύποι ροής, οι στροβιλισμοί και κυκλοφορία αυτών, η δυναμική πρόβλεψη του καιρού με βάση αριθμητικές μεθόδους σε συνάρτηση με τη θεωρία της στροβιλώδους ροής και της διάχυσης θερμότητας των υδρατμών και των ρύπων, καθώς και με άλλες σχετικές θεωρίες.

Οι θηλυκοί οξύουροι εναποθέτουν τα αβγά τους στην περιοχή του περινέου κατά το διάστημα της νύκτας, και γι’ αυτό τις πρωινές ώρες και πριν το πλύσιμο επικολλάται ταινία σελοτέιπ στην περιοχή του περινέου. Στη συνέχεια η ταινία επικολλάται σε αντικειμενοφόρο πλάκα και αποστέλλεται στο μικροβιολογικό εργαστήριο. Εάν υπάρχουν αβγά, θα κολλήσουν στην ταινία και θα γίνουν ορατά κατά τη μικροσκόπηση της πλάκας με την επικολλημένη ταινία. Τα αβγά είναι ωοειδή (οβάλ) μεγέθους 55x25 μm, επίπεδα στη μία πλευρά και περιέχουν την προνύμφη. Αν το αποτέλεσμα είναι αρνητικό, επαναλαμβάνεται τέσσερις με έξι φορές.

Φωνήεντα εκτός από το εγγενές a γράφονται με ειδικά διακριτικά σύμβολα, που τροποποιούν τη φωνητική αξία των γραμμάτων, όπως συνέβαινε με τους τόνους και τα πνεύματα στην ελληνιστική κοινή. Από το क ka παίρνουμε के ke, कु ku, की kī, का kā, κλπ.

Το πρώτο επεισόδιο της σειράς προβλήθηκε στις 13 Ιανουαρίου 2015 κάνοντας τηλεθέαση 29.5% στο γενικό σύνολο και 34.5% στο κοινό 15-44. Ο κύκλος ολοκληρώθηκε στις 9 Ιουνίου 2015 έπειτα από 15 επεισόδια με τηλεθέαση 21.8% στο σύνολο και 28.5% στο κοινό 15-44.

Οι ρίζες της επανάστασης βρίσκονταν στην ήττα της Γερμανικής Αυτοκρατορίας στον Πρώτο Παγκόσμιο Πόλεμο και στις κοινωνικές εντάσεις που έφθασαν στα άκρα, σύντομα μετά. Οι πρώτες πράξεις της επανάστασης προκλήθηκαν από τις πολιτικές της Ανώτατης Διοίκησης της Γερμανίας και από την έλλειψη συντονισμού με τη Ναυτική Διοίκηση. Ενόψει της ήττας, η Ναυτική Διοίκηση επέμενε να προσπαθήσει να επιταχύνει μια κλιμακωτή μάχη με το Βρετανικό Βασιλικό Ναυτικό με τη ναυτική διαταγή της 24ης Οκτωβρίου 1918. Η μάχη δεν έγινε ποτέ. Αντί να ακολουθήσουν τις εντολές τους να ξεκινήσουν τις προετοιμασίες για την μάχη με τους Βρετανούς, οι Γερμανοί ναύτες ξεκίνησαν μια εξέγερση στα ναυτικά λιμάνια του Βιλχελμσχάφεν στις 29 Οκτωβρίου 1918, ακολουθούμενη από την ανταρσία του Κιέλου τις πρώτες ημέρες του Νοεμβρίου. Αυτές οι ταραχές διέδωσαν το πνεύμα της πολιτικής αναταραχής στη Γερμανία και τελικά οδήγησαν στη διακήρυξη μιας δημοκρατίας στις 9 Νοεμβρίου 1918. Λίγο αργότερα, ο αυτοκράτορας Γουλιέλμος Β΄ παραιτήθηκε από το θρόνο του και εγκατέλειψε τη χώρα.

Η μέση διάμετρος της Λαπούτα εκτιμάται σε 48,92 ± 5,6 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,0614 ± 0,017. Η Λαπούτα περιστρέφεται γύρω από τον εαυτό της μία φορά κάθε 9 ώρες 48 λεπτά και 1 δευτερόλεπτο.
Η νόμω κρατούσα Εκκλησία της Ελλάδος έχει προσπαθήσει με διάφορους τρόπους να αντιμετωπίσει τη διάσπαση, χωρίς ωστόσο επιτυχία ως τώρα. Σε περιόδους διαλλακτικότητας έχει εκφράσει την πρόθεσή της να αναγνωρίσει κάποιες από τις χειροτονίες των επισκόπων και να τους δεχθεί, αν θελήσουν να ενταχθούν σε αυτήν, ακόμα και να τους επιτρέψει να χρησιμοποιούν το παλαιό ημερολόγιο και μετά την ένωση, ενώ σε περιόδους έντασης έχει ζητήσει τη σύλληψη των Παλαιοημερολογιτών κληρικών από την αστυνομία για αντιποίηση αρχής και την απαγόρευση τέλεσης ακολουθιών από αυτούς. Οι επεμβάσεις της αστυνομίας κατά το παρελθόν έχουν οδηγήσει σε εκτεταμένα επεισόδια, ενώ οι εκάστοτε κυβερνήσεις δεν επιθυμούν τη βίαιη λύση του ζητήματος.

25 Ιανουαρίου – Υπογράφεται η Συνθήκη της Κωνσταντινούπολης μεταξύ της Οθωμανικής Αυτοκρατορίας και της Γαληνοτάτης Δημοκρατίας της Βενετίας, σύμφωνα με την οποία η Βενετία θα παραχωρήσει το Άργος, την Εύβοια, τη Λήμνο και τη Σκόδρα και θα πληρώνει ετήσιο φόρο 10.000 χρυσών δουκάτων.

Η πηγή του Ινν βρίσκεται στις Ελβετικές Άλπεις, σε υψόμετρο 2.484 μέτρων, δυτικά του Σανκτ Μόριτζ στην περιοχή Ενγκάντιν. Στην αρχή της πορείας του, ο Ινν διαρρέει τις μεγάλες λίμνες Σιλς και Σιλφαπλάνα. Ρέει Β-ΒΑ και μπαίνει στην Αυστρία, διαρρέει την πόλη Λάντεκ, έπειτα διασχίζει το Αυστριακό κρατίδιο του Τιρόλο και την πρωτεύουσα του, το Ίνσμπρουκ και διασχίζει τα σύνορα με τη Γερμανία μπαίνοντας στη Βαυαρία κοντά στο Κούφσταϊν.

Δεδομένου ότι τα υποβρύχια τσέπης δεν ήταν σε θέση να μεταφέρουν τορπίλες, οι σχεδιαστές τα εξόπλισαν με δύο “πλευρικές νάρκες”, ένα είδος ωρολογιακών εκρηκτικών. Κάθε υποβρύχιο έφερε δύο τέτοιες νάρκες, ελλειψοειδούς σχήματος και συνολικού βάρους τεσσάρων τόνων, προσαρμοσμένες στα εξωτερικά πλευρικά τοιχώματα του σκάφους, οι οποίες καταλάμβαναν το μεγαλύτερο μέρος του μήκους του. Κάθε νάρκη περιείχε έναν τόνο εκρηκτικού υψηλής ισχύος «Αματόλ». Οι νάρκες απελευθερώνονταν με το τράβηγμα ενός μοχλού και ο ωρολογιακός μηχανισμός ρυθμιζόταν ώστε το υποβρύχιο να έχει τον απαραίτητο χρόνο να απομακρυνθεί από το σημείο της έκρηξης. Τα έξι υποβρύχια επανδρώθηκαν από εθελοντές του Βασιλικού Ναυτικού, επιλεγμένους κατόπιν αυστηρών διαδικασιών, οι οποίοι εκπαιδεύθηκαν επί 17 μήνες στον χειρισμό των νέων σκαφών. Οι διοικήσεις των υποβρυχίων και η ανάθεση στόχων ανά σκάφος είχαν ως εξής:

Με το πρώτο λυκαυγές της 22ας Σεπτεμβρίου το Χ-6 βρέθηκε μπροστά στο ανθυποβρυχιακό δίχτυ προστασίας του Τίρπιτς σε βάθος κατάδυσης 18 μ. Εκείνη τη στιγμή ο Κάμερον παρατήρησε στην επιφάνεια ένα μικρό περιπολικό σκάφος να κατευθύνεται προς την είσοδο του ανθυποβρυχιακού διχτυού, η οποία άνοιγε για να αφήσει το σκάφος να περάσει. Ο Κάμερον αποφάσισε να αποτολμήσει το αδιανόητο και η τύχη τον ευνόησε: αναδύθηκε και ακολούθησε το γερμανικό σκάφος, περνώντας μαζί του την ανοικτή είσοδο του ανθυποβρυχιακού διχτυού, καθώς το σκάφος του ήταν δυσδιάκριτο κάτω από τον ελαφρό κυματισμό και τα απόνερα του πλοίου. Σε απόσταση μικρότερη των 400 μ. αριστερά του είδε τον επιβλητικό όγκο του Τίρπιτς.
Η επιτυχία του πρώτου Spider Man οδήγησε τη Ντανστ να επαναλάβει το ρόλο της στο Spider-Man 2 τo 2004. Όπως και η πρώτη ταινία, έτσι και η δεύτερη έλαβε θετικά σχόλια από τους κριτικούς και οι εισπράξεις της άγγιξαν τα 783 εκατομμύρια δολάρια παγκοσμίως. Το 2005, πρωταγωνίστησε μαζί με τον Ορλάντο Μπλουμ στο Elizabethtown σε σκηνοθεσία Κάμερον Κρόου. Η ταινία έλαβε κυρίως αρνητικές κριτικές και η πορεία της στο box ffice ήταν απογοητευτική. Ο επόμενος ρόλος της Ντανστ ήταν στην βιογραφική ταινία Μαρία Αντουανέτα, το 2006. Την ταινία σκηνοθέτησε η Σοφία Κόπολα και έλαβε κυρίως καλές κριτικές, ενώ οι εισπράξεις της έφτασαν τα 60 εκατομμύρια δολάρια παγκοσμίως.

Ο Φριτζ Ρόεντ γεννήθηκε στις 15 Αυγούστου 1928 στην κοινότητα Μπρύνε της Νορβηγίας. Γονείς του ήταν ο Χάραλντ Ρόεντ και η Ρούθ Σόμα. Ήταν παντρεμένος με την συντηρητή υφαντών Κάρι Φόστερβολ, κόρη του εκπαιδευτικού και πολιτικού Κάαρε Φόστερβολ και της τηλεγραφίστριας Χέρμπγιοργκ Ράνναϊ Τόργιουλ.

Η φυσική επαρχία της Πεδιάδας του Γιβραλτάρ (ισπανικά: Comarca del Campo de Gibraltar) είναι μια φυσική επαρχία της επαρχίας του Κάδιθ στην Ανδαλουσία.

Άννα και Γιάννης Ραπτοπούλου (Ειρήνη Βαλατσού και Χρήστος Ράπτης): Η Άννα και ο Γιάννης είναι τα παιδιά της Νίκης. Η Άννα βρίσκεται στην εφηβεία και είναι θυμωμένη με τη μητέρα της ενώ συνεχώς την ειρωνεύεται. Ο Γιάννης είναι μικρότερος και λόγω κινητικών προβλημάτων, είναι καθηλωμένος σε αναπηρικό καροτσάκι.

Farbwerke Hoechst (σήμερα γνωστή ως Sanofi-Aventis, μετά την κατάργηση του εμπορικού ονόματος Hoechst ), με έδρα τη Φρανκφούρτη-Χέξτ (Frankfurt-Höchst)

Χαρακτηριστικό στοιχείο της συμπεριφοράς του είδους είναι το κελάηδημα νωρίς το πρωί και αργά το απόγευμα. Πέρα από τη λήψη της τροφής ασχολούνται και αρκετή ώρα με τη περιποίηση του φτερώματος τους και με τα αμμόλουτρα. Κατά τη διάρκεια της νύχτας κουρνιάζουν σε ανοιχτά σημεία του εδάφους.

Η Κερύνεια είναι χωριό της Αχαΐας, πρώην ανεξάρτητη κοινότητα και δημοτικό διαμέρισμα του Δήμου Αιγιαλείας. Στο ομώνυμο δημοτικό διαμέρισμα ανήκουν επίσης η Νέα Κερύνεια και ο οικισμός Γαρδενά. Στην απογραφή του 2011 ο οικισμός βρέθηκε να έχει πληθυσμό 35 κατοίκους και συνολικά η πρώην ομώνυμη κοινότητα 362 κατοίκους.

Κατά την γενική εξέταση των κοπράνων σπάνια ανευρίσκονται αβγά. Σε ορισμένες περιπτώσεις μπορεί να βρεθούν θηλυκοί οξύουροι με αβγά. Χαρακτηριστικό τους είναι το κεφαλικό τμήμα του σκώληκα.

Στην Παλιά Πλατεία (σλοβενικά: Stari trg) υπάρχει ένα μικρό εκκλησάκι αφιερωμένο στην Αγία Άννα. Χτίστηκε το 1756 και ανακαινίστηκε το 1853 με τοιχογραφίες του Αγίου Αντωνίου και Αγίου Φλοριάν στα πλευρικά τοιχώματα.

Ο Απόλλων ιδρύθηκε το 1891 στην ακμάζουσα Σμύρνη από μια ομάδα Ελλήνων. Τα μισά περίπου από τα μέλη του, μεταξύ των οποίων o Χρυσόστομος Σμύρνης (θα κατακρεουργηθεί από τον τουρκικό όχλο κατά την καταστροφή της Σμύρνης το 1922) και ο Εμμανουήλ Σάμιος, είχαν αποχωρήσει από τον προϋπάρχοντα Ορφέα. Ως χρώματα του συλλόγου επιλέχθηκαν αυτά της ελληνικής σημαίας, για να καταδειχθεί ο αποκλειστικά ελληνικός χαρακτήρας της ομάδας μέσα στην τουρκοκρατούμενη πόλη.
Η ταινία προβλήθηκε στις αίθουσες των κινηματογράφων τη σεζόν 1965-66 και έκοψε 446.168 εισιτήρια, καταλαμβάνοντας δε και την 7η θέση από τις 101 ταινίες εκείνης της σεζόν.

Ο Χιλδέριχος Γ΄ (Childéric III, περ. 714 – περ. 755) ήταν βασιλιάς της Φραγκίας από το 743 μέχρι την εκθρόνισή του το Μάρτιου του 751 από τον Πάπα Ζαχαρία με την υποκίνηση του Πεπίνου του Βραχύ. Αν και η καταγωγή του είναι αβέβαιη, θεωρείται ότι είναι ο τελευταίος βασιλιάς από την Δυναστεία των Μεροβίγγειων. Μόλις εκθρονίστηκε ο Χιλδέριχος, ο Πεπίνος ο Βραχύς, ο οποίος ήταν ο πατέρας του αυτοκράτορα Καρλομάγνου, στέφτηκε ο πρώτος βασιλιάς των Φράγκων από τη Δυναστεία των Καρολιδών.

Εκφράζει τη γνώμη της ελεύθερα ακόμη κι εάν αυτό προσβάλλει τους άλλους. Για παράδειγμα, αποκαλεί έναν επικίνδυνο εχθρό, τον Sao Feng, δειλό. Ως Βασίλισσα των Πειρατών, αποδείχτηκε χαρισματική αρχηγός, εμπνέοντας τους άλλους πειρατές - άρχοντες να πολεμήσουν τον στόλο του Cutler Beckett. Η σκοτεινή της πλευρά όμως φάνηκε όταν θυσίασε τον Jack Sparrow στο Kraken ώστε εκείνη και τον πλήρωμα να αποδράσουν. Ωστόσο, αυτή της η πράξη της προκάλεσε τόσες τύψεις ώστε σχεδόν τερμάτισε τη σχέση της με τον William Turner κι αργότερα βοηθάει να σωθεί ο Jack Sparrow από το σεντούκι του Davy Jones.

Από την άλλη πλευρά, το ιδεώδες 3Z[i] είναι ένα πρώτο ιδεώδες. Η ολοκληρωμένη απάντηση για τους ακέραιους του Γκάους λαμβάνεται χρησιμοποιώντας το θεώρημα του Φερμά, καταλήγοντας στο αποτέλεσμα ότι για έναν περιττό πρώτο αριθμό p ισχύει

Η Δυναστεία των Αιακιδών ήταν σειρά βασιλέων της Ηπειρωτικής φυλής των Μολοσσών. Ήταν απόγονοι του Νεοπτόλεμου, γιου του Αχιλλέα και της Δειδάμειας και απόγονου του Αιακού. Βασίλεψαν από τον 5ο αι π.Χ. μέχρι το 231 π.Χ. Σημαντικότερος των Αιακίδων ήταν ο βασιλιάς Πύρρος της Ηπείρου που έκανε εκστρατεία κατά του ανερχόμενου Ρωμαϊκού κράτους. Επίσης σημαντική θυγατέρα των Αιακιδών ήταν η Ολυμπιάς, μητέρα του Αλέξανδρου. Γι'αυτό και ο Αλέξανδρος θεωρείται απόγονος του Αχιλλέα. Επίσης ο Περσέας είναι απόγονος των Αιακιδών. Τέλος ο οι κάτοικοι της Αίγινας ονομάζονταν Αιακοί και λάτρευαν τον Αιακό. Μετά τον θάνατο του Πτολεμαίου Β' οι Ηπειρωτικές φυλές καταλύουν την μοναρχία και ιδρύουν την δημοκρατία με το όνομα Κοινό των Ηπειρωτών.

Στις 16 Δεκεμβρίου του 2007, αν και αποκλείστηκε από τον τελικό, πέτυχε πανελλήνια επίδοσημε 2.09.58 στα 200 μ. πρόσθιο στο Ευρωπαϊκό Πρωτάθλημα 25άρας πισίνας, που διεξήχθη στο Ντέμπρετσεν της Ουγγαρίας.

Ύστερα από μία περίοδο αδράνειας της Αθηναϊκής Συμμαχίας, καθώς η μόνη ενέργεια κατά των Περσών ήταν η εκστρατεία της Θράκης ενώ ο «φόρος» πληρωνόταν κανονικά, το 468 π.Χ. οι Πέρσες ξεκίνησαν να συγκεντρώνουν στρατό και στόλο στην Παμφυλία με προφανή σκοπό να κινηθούν προς τη Μικρά Ασία και το Αιγαίο. Ο Κίμων ορίστηκε αρχηγός της εκστρατείας με 300 συμμαχικές τριήρεις (200 Αθηναϊκές) και 5.000 οπλίτες. Στις εκβολές του ποταμού Ευρυμέδοντα, μετά από τις συμπλοκές σε ξηρά και θάλασσα, οι Περσικές δυνάμεις διαλύθηκαν (βλέπε Ευρυμέδοντας). Η νίκη αυτή απογείωσε το κύρος της συμμαχίας, και είχε ως αποτέλεσμα κάθε πόλη της Ιωνίας, της Καρίας και της Λυκίας, να προσχωρεί στην συμμαχία για να διατηρήσει την ανεξαρτησία της.
Στην πόλη διεξήχθη τον Αύγουστο του 1999 η συνάντηση της UNESCO ”2nd World Heritage Global Strategy Meeting for the Pacific Islands Region”.

Ο Τιβέριος μην μπορώντας να ανεφοδιάσει την πόλη και λόγω της κατάστασης που είχαν περιέλθει οι αμυνόμενοι ζήτησε από τον Θεόγνη να διαπραγματευτεί την παράδοση της πόλης. Οι Άβαροι ζήτησαν φόρους τριών ετών, την αποχώρηση των κατοίκων χωρίς τα υπάρχοντα τους, και την παράδοση του Άβαρο ιερέα Βουκολάβα που αποπλάνησε μία σύζυγο του χαγάνου κι είχε διαφύγει εκεί. Οι Άβαροι όταν εισήλθαν στην πόλη αναφέρεται ότι πρόσφεραν τροφή σε όλους τους κατοίκους οι οποίοι τελικά αποχώρησαν με τα υπάρχοντα τους.

Μετά το 1840, στην Αθήνα, έγραφε άρθρα υπέρ του αγώνα των Επτανησίων στην εφημερίδα Αιώνας. Η δραστηριότητά του ενόχλησε τους Άγγλους και με την παρέμβαση του Άγγλου πρεσβευτή φυλακίστηκε στο Ναύπλιο, στη φυλακή Ίτς Καλέ. Αργότερα έγινε υφηγητής στο Πανεπιστήμιο της Αθήνας, όπου δίδαξε Αρχαία Ελληνική Φιλοσοφία και Φιλοσοφία της Ιστορίας. Μετά τη μεταπολίτευση του 1843, διορίστηκε τακτικός καθηγητής της φιλοσοφίας, στις 23 Σεπτεμβρίου 1843.

Η Εθνική Επιτροπή Βιοηθικής συνεργάζεται με αρμόδιους φορείς της χώρας με σκοπό την τροποποίηση ή τη σύνταξη νέων προτάσεων για σχέδια νόμων ή το σχεδιασμό και τη λήψη νέων μέτρων πολιτικής. Επιπλέον εκπροσωπεί την χώρα μας σε διεθνή συνέδρια και fora παρακολουθώντας όλες τις εξελίξεις και αποτελώντας ενεργό κομμάτι της Ευρωπαϊκής πορείας σε θέματα Βιοηθικής.

Η Πορτ Βίλα (αγγλικά: Port Vila) είναι η πρωτεύουσα του Βανουάτου και μεγαλύτερη πόλη της νησιωτικής χώρας. Η θέση της είναι στη νότια ακτή του νησιού Εφάτε στην επαρχία Σέφα. Αριθμεί 29.356 κατοίκους, σύμφωνα με την τελευταία πληθυσμιακή απογραφή του 1999.. Το 2009 ο πληθυσμός της ήταν γύρω στα 35.901 άτομα και αποτελεί το οικονομικό και εμπορικό κέντρο του Βανουάτου.

Η ονομασία προέρχεται από την Αρχαία Κερύνεια, οι κάτοικοι της οποίας εποίκησαν και έδωσαν το όνομα της στην Κερύνεια της Κύπρου. Είναι σχετικά νέο χωριό και οι κάτοικοι του προέρχονται από την Άνω Κερύνεια που βρίσκεται σε απόσταση 4 χλμ.

Τριανταφυλλίδης, Κ. 2007. Γενετική ταυτοποίηση και διαχείριση της Ορεινής (Alectoris graeca) και Νησιώτικης Πέρδικας (Alectoris chukar) του Ελλαδικού χώρου. Τμ. Βιολογίας, ΑΠΘ - Κυνηγ. Ομοσπονδία Στερεάς Ελλάδος.
Γεννήθηκε το 1892 στη Μαρώνεια της Ροδόπης η οποία τότε βρισκόταν εντός των ορίων της Οθωμανικής Αυτοκρατορίας. Γονείς του ήταν ο Μιχαήλ Κωνσταντινίδης και η Φιλιώ Τσακίρογλου ενώ το κοσμικό του όνομα ήταν Θουκυδίδης. Μετά την ολοκλήρωση της βασικής εκπαίδευσης στην Ξάνθη εισήχθη στη Θεολογική Σχολή της Χάλκης, από την οποία αποφοίτησε με άριστα το 1914 έπειτα από επταετή φοίτηση. Κατά το τελευταίο έτος των σπουδών του χειροτονήθηκε διάκονος, έλαβε το όνομα Μιχαήλ και διετέλεσε για ένα έτος καθηγητής στην Εμπορική Σχολή Χάλκης. Το 1915 ο Πατριάρχης Γερμανός Ε΄ του χορήγησε υποτροφία του Οικουμενικού Πατριαρχείου, προκειμένου να συνεχίσει τις σπουδές του στις θεολογικές ακαδημίες του Κιέβου και της Αγίας Πετρούπολης. Στη Ρωσία παρέμεινε μέχρι το 1919, οπότε λόγω της Οκτωβριανής Επανάστασης αναγκάστηκε να επιστρέψει στην Κωνσταντινούπολη. Ήταν γνώστης αρκετών ξένων γλωσσών, στις οποίες συμπεριλαμβάνονταν μεταξύ άλλων τα αγγλικά, τα γαλλικά, της ρωσικά και τα τούρκικα.

Η FIFA αναγνώρισε τα ποδοσφαιρικά έθνη του Γιβραλτάρ και του Κοσόβου μετά την κλήρωση, οπότε στις 9 Ιουνίου του 2016 αποφασίστηκε το Γιβραλτάρ να ενταχθεί στον Όμιλο Η και το Κόσοβο στον Όμιλο Θ. Επιπλέον, αποφασίστηκε ότι το Κόσοβο δεν θα αγωνιστεί εναντίον της Βοσνίας και Ερζεγοβίνης ή της Σερβίας για λόγους ασφαλείας.

Στις αρχές του 2008 η Welch έδωσε συνέντευξη στο Run-Riot.com, μια ιστοσελίδα που ασχολείται με τα πολιτισμικά δρώμενα του Λονδίνου. Το 2009, οι Florence and the Machine τιμήθηκαν με το Critics' Choice Award στα 2009 BRIT Awards, μετά την τρίτη τους θέση στο διαγωνισμό του BBC "Sound of 2009"..

Γύρω στο 1955, οι ιάπωνες μαθηματικοί Γκόρο Σιμιούρα και Γιουτάκα Τανιγιάμα παρατήρησαν μια πιθανή σχέση ανάμεσα σε δύο φαινομενικά εντελώς διαφορετικούς τομείς μαθηματικών, στην Ελλειπτική καμπύλη και στην Modular form. Το προκύπτον Θεώρημα Επεκτασιμότητας (το τότε γνωστό ως εικασία Τάνιγιαμα-Σιμιούρα) αναφέρει ότι κάθε ελλειπτική καμπύλη είναι Σπονδυλωτή, που σημαίνει ότι μπορεί να σχετίζεται με μια μοναδική Modular form.

Η πετροπέρδικα είναι μια τυπική πέρδικα του γένους Αλεκτορίς και δεν διαφέρει πολύ από τις άλλες πέρδικες του ίδιου γένους, ιδίως από τη νησιώτικη πέρδικα (Alectoris chukar). Έχει γκρίζο χρώμα με καστανόγκριζη ράχη, λευκά πλευρά με μαύρες ραβδώσεις κόκκινα πόδια, ράμφος και δαχτυλίδι ματιού και λευκή τραχηλιά με μαύρο περιθώριο.

Οι Times, περιέγραψαν την Florence ως "την πιο ιδιόμορφη και επευφημημένη γυναίκα τραγουδίστρια αυτή τη στιγμή" και "την πρόσφατη προσθήκη σε μια σειρά εξαιρετικών Άγγλων pop εκκεντρικών". Το περιοδικό "Spin" βαθμολόγησε το album "Lungs" με 4 στα 5 αστέρια και έγραψε, "Οφείλεις να το παραδεχτείς αυτό το κορίτσι: Πάντα σε κάνει να νιώθεις κάτι." και συμπεριέλαβε το album στη θέση Νο 8 των "40 Καλύτερων Album του 2009" του.
Μετά την απόσυρση του Καρλομάν σε μοναστήρι το 747, ο Πεπίνος ήταν αποφασισμένος να πάρει το βασιλικό στέμμα για τον εαυτό του. Ο Πεπίνος έστειλε επιστολές στον Πάπα Ζαχαρία, ρωτώντας αν ο τίτλος του βασιλιά ανήκει σε αυτόν που είχε ασκήσει την εξουσία, ή σε αυτόν που είχε βασιλική καταγωγή. Ο πάπας απάντησε ότι αυτός που είχε την πραγματική εξουσία πρέπει να έχει επίσης και τον τίτλο του βασιλιά. Στις αρχές του Μαρτίου του 751 ο Χιλδέριχος εκθρονίστηκε από τον Πάπα Ζαχαρία και του έγινε κουρά. Τα μακριά του μαλλιά ήταν το σύμβολο της δυναστείας του και έτσι και των βασιλικών δικαιωμάτων και μαγικών δυνάμεων. Με την κουρά τους, του αφαιρέθηκαν όλα τα βασιλικά του δικαιώματα. Αφού εκθρονίστηκε, αυτός και ο γιος του Θευδέριχος μπήκαν στο Μοναστήρι του Σεν Μπερτέν (Saint-Bertin) ή εκείνος στο Σεν Ομέρ και ο Θευδέριχος στο Saint-Wandrille.

Η Ντέπυ Γκολεμά στη στήλη της "Μέχρι κεραίας" έγραψε: "Το πρώτο επεισόδιο της σειράς "Εθνική Ελλάδος" χαρακτηρίστηκε από ένα "γεια σου" που είπαν οι τηλεθεατές. Άφησε υποσχέσεις πως θα ζήσουμε μέρες του "Παρά πέντε", αν και καταπιάνεται με εντελώς διαφορετικό θέμα. Γιώργο Καπουτζίδη γεια σου..."

Τα Μεταξάτα είναι χωριό της νότιας Κεφαλονιάς, της άλλοτε επαρχίας Κραναίας. Αποτελεί δημοτικό διαμέρισμα του Δήμου Λειβαθούς και το 2001 είχε 493 κατοίκους. Βρίσκεται περίπου 10 χλμ. ΝΑ. από το Αργοστόλι, σε υψόμετρο 140 μ.

Τζουλιάνα 1565-1630, παντρεύτηκε πρώτα τον Αδόλφο-Ερρίκο βίλντ- και ράιν-γκραβο του Ντάουν και έπειτα τον Ιωάννη-Αλβέρτο Α΄ κόμη του Ζολμς-Μπράουνφελς.

Ο Μαντσίνι γεννήθηκε στις 11 Αυγούστου το 1987 στο Μπαντ Χόμπουργκ (γερμ. Bad Homburg vor der Höhe) της Γερμανίας. Οι γονείς του αποφάσισαν να εγκαταλείψουν την Γερμανία και να εγκατασταθούν στο Μιλάνο της Ιταλίας όταν ο Μαντσίνι ήταν 4 ετών. Ο πατέρας του έχει Ιταλική καταγωγή ενώ η μητέρα του έχει καταγωγή από την Ιταλία και την Ινδία. Ο ίδιος διαμένει στο Μιλάνο όπου και βρίσκονται οι κύριες επαγγελματικές του ασχολίες.

Τα ΒΙΟ-ΗΘΙΚΑ καλύπτουν τις ενημερωτικές ανάγκες του κοινού, αποτελώντας το επίσημο μηνιαίο Newsletter με πρόσφατα νέα βιοηθικής από όλο τον κόσμο, παρουσιάσεις βιβλίων, ενημέρωση σχετικά με επερχόμενα διεθνή συνέδρια και σεμινάρια στη Βιοηθική και άρθρα που διατίθενται online.

O Aριστοτέλης και ο Θεόφραστος υποστήριζαν ότι η πέρδικα παραλλάζει τη φωνή της. Γενικά, η πέρδικα εθεωρείτο πονηρό και πανούργο πτηνό. Γι αυτό ο Αριστοφάνης αποκαλεί ως «πέρδικα» κάποιον πανούργο και δόλιο έμπορο. Ακόμα και ο σοφιστής Αθήναιος (160 – 230μ.Χ., περ.) συμφωνεί για την πανουργία του πτηνού (Αθην., 388b). Τέλος, ο Αριστοφάνης (στους Όρνιθες) χαρακτηρίζει ως πέρδικες τους δειλους και άτιμους ανθρώπους.Την πονηριά της πέρδικας εξιστορεί και ο Αίσωπος σε ένα μύθο του: « Ένας κυνηγός που του πήγε αργά ένας επισκέπτης του, δεν είχε τι να τον φιλέψει και άρπαξε την ήμερη (τιθασσόν) πέρδικα του για να τη σφάξει. Το πουλί τον κατηγόρησε για αχαριστία, γιατί, ενώ είχε πολλές ωφέλειες απ αυτό, και του πρόδιδε τους ομοφύλους του καλώντας τους, αυτός ήθελε να το σφάξει. Και αυτός του λέει: «Μα γι αυτό θα σε σφάξω, γιατί δε λυπάσαι τους ομοφύλους σου» (Αισώπου Μύθοι, Τ. Βουρνά, εκδ. Τολίδη).
Το 1941, κατά τη διάρκεια του Β΄ Παγκοσμίου Πολέμου, κατελήφθη από τις ιταλικές στρατιωτικές δυνάμεις. Η απελευθέρωσή της από τις δυνάμεις του Άξονα συνέβη στις 22 Νοεμβρίου του 1944 και ακολούθησε η ενσωμάτωσή της στη Σοσιαλιστική Δημοκρατία του Μαυροβουνίου.

Αυτοκίνητα Simca κατασκευάστηκαν και από την Simca do Brasil στη Βραζιλία, καθώς και από την Barreiros (επίσης θυγατρική της Chrysler) στην Ισπανία. Κατά την εποχή που η εταιρεία ήταν ιδιοκτησία του ομίλου Chrysler, συναρμολόγηση μοντέλων της γινόταν και στη Χιλή, την Κολομβία και την Ολλανδία.

Αρχικά είχε απορριφθεί ως απίθανο ή πολύ υποθετικό, και ελήφθη πιο σοβαρά όταν o Όντρι Βέιγι, γνώστης της θεωρίας αριθμών, βρήκε στοιχεία που να υποστηρίζουν την εικασία χωρίς όμως κάποα απόδειξη, με αποτέλεσμα η "εκπληκτική" εικασία να ήταν συχνά γνωστή ως η εικασία των Τάνιγιαμα-Σιμιούρα-Βέιγι. Έγινε μέρος του Πρόγραμματος Laglands, έναν κατάλογο σημαντικών εικασιών που χρειάζονται απόδειξη ή διάψευση.

Ο Μόρι Μοτονάρι γεννήθηκε στις 16 Απριλίου 1487 με το όνομα Σοτζουμάρου, σε ένα μικρό φέουδο της επαρχίας Άκι της περιοχής Τσουγκόκου στο δυτικό τμήμα της νήσου Χονσού. Ήταν ο δεύτερος γιος του άρχοντα Μόρι Χιρομότο. Η μητέρα του ήταν κόρη του άρχοντα Φουκουμπάρα Χιροτόσι, αλλά δεν διασώθηκε το όνομά της. Τόπος γέννησής του λέγεται ότι υπήρξε το Κάστρο Σουζούο, βάση της φατρίας Φουκουμπάρα. Σήμερα υπάρχουν λίθινα μνημεία στα ερείπια του Κάστρου Σουζούο σε ανάμνηση της γέννησης του Μοτονάρι.

Μοναστήρι του San Miguel Είναι ένα σύνολο από τα τέλη της ρωμανικής περιόδου. Ιδρύθηκε από τον Αλφόνσο Α´ το 1110. Το κτίριο ήταν ένα σημαντικό λαζαρέτο νοσοκομείο λεπρών και τόπος συνάντησης μέχρι τα τέλη του δέκατου πέμπτου αιώνα. Σώζονται πολλά εικονοστάσια σε μπαρόκ στυλ και το όργανο της χορωδίας, το οποίο χρονολογείται από το 1852. Βρίσκεται δίπλα στο ποτάμι «Isuela» και τη γέφυρα του San Miguel. Είναι ευρέως γνωστό ως «las Miguelas» και κατοικείται από Καρμηλίτισσες καλόγριες.

Υπάρχουν αντικρουόμενες πληροφορίες για το πότε ακριβώς πέθανε, με κάποιες αναφορές να παραθέτουν από το 753 και μετά, και άλλες μέχρι και το 758. Υπό τη Δυναστεία των Καρολιδών δυσφημίστηκε, αποκαλούμενος rex falsus, ψεύτικος βασιλιάς, παρόλο που ήταν ο Πεπίνος μέσω του Πάπα Ζαχαρία και του Πάπα Στέφανου Β΄ που τον ανέβασε στο θρόνο του.

Το Τσιτάου ήταν ένα από τα έξι μέλη της Λουσάτιας Λίγκας. Εκείνη την περίοδο aείχε αποδοθεί ο ιδιαίτερος τίτλος "Die Reiche" ("η πλούσια") στην πόλη εξαιτίας της υψηλής αναλογίας πλουσίων πολιτών.

Η σειρά έκανε πρεμιέρα στις 13 Ιανουαρίου 2015 και ολοκλήρωσε τον πρώτο κύκλο επεισοδίων στις 9 Ιουνίου 2015, ενώ ανανεώθηκε για μια ακόμη χρονιά. Λόγω πολιτικών και οικονομικών εξελίξεων, η σειρά δεν ήταν δυνατό να συνεχίσει την επόμενη τηλεοπτική σεζόν και έτσι πήρε αναβολή, με άγνωστο το πότε θα ολοκληρωθούν τα οκτώ και τελευταία επεισόδια της σειράς (δεύτερος κύκλος).
Τα Μεταξάτα απέκτησαν το όνομά τους από τον Βυζαντινό Ευγενή, Υπασπιστή του Κωνσταντίνου Παλαιολόγου, Μαρκαντώνιο Μεταξά, που εγκαταστάθηκε στην περιοχή (που έως τότε λεγόταν Φραντζάτα) μετά την πτώση της Κωνσταντινούπολης το 1453. Από το χωριό κατάγονται επιφανή μέλη της ιστορικής οικογένειας Μεταξά όπως τα αδέρφια Ανδρέας και Κωνσταντίνος Μεταξάς, που ηγήθηκαν δύναμης Κεφαλλήνων που συμμετείχε στην Επανάσταση του 1821 στην Πελοπόννησο.

Στα Play Off Πρωταθλητή συμμετείχαν η ΑΕ Διδυμοτείχου , ΜΑΣ Άρδας Καστανιών από τον 1ο όμιλο και ΑΟ Καππαδοκών , ΑΟ Ένωση Άνθειας-Αρίστεινου από τον 2ο με την ομάδα της Α.Ε. Διδυμοτείχου να κατακτά τον τίτλο, αλλά να μην καταφέρνει να ανέβει στη Γ΄ Εθνική μέσω του Πρωταθλήματος Πρωταθλητριών ΕΠΣ.

Στις Βάκχες του Ευριπίδη αναφέρεται ότι ο Διόνυσος αποφάσισε να εξορίσει τον ιδρυτή και Βασιλιά της Θήβας, τον Κάδμο, και αυτός, αναζητώντας μία τοποθεσία για εκείνον και τη γυναίκα του Αρμονία, πήγε και ίδρυσε τη Βουθόη στην Ιλλυρία.

Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στην περιοχή ζουν σήμερα 229 κάτοικοι. Η πορεία του πληθυσμού:

Ο περγαμηνός αυτός χάρτης χρησιμοποιείται σε πολλές εφαρμογές αντί της περγαμηνής όπως επίσης και για σφράγισμα δοχείων υγρού περιεχομένου, περιτύλιγμα βουτύρου και κρέατος, στη βιβλιοδετική, στην περικάλυψη αλλαντικών προϊόντων κ.λπ.

Το έργο του Κωνσταντίνου Ρωμαίου έχει τύχει μεγάλης διεθνούς επιστημονικής αναγνώρισης και θεωρείται ένας από τους θεμελιωτές της σύγχρονης ελληνικής αρχαιολογίας. Τα συγγράμματα του διατηρούν σε μεγάλο βαθμό την επιστημονική τους επικαιρότητα. Η φυσιογνωμία του και η όλη επιστημονική του δράση και αποτελούν σημείο αναφοράς και πρότυπο για την ελληνική Αρχαιολογία.

Ο Τζοβάνι Βιρτζίνιο Σκιαπαρέλι (Giovanni Virginio Schiaparelli, Σαβιλιάνο, 14 Μαρτίου 1835 – Μιλάνο, 4 Ιουλίου 1910) ήταν Ιταλός αστρονόμος, γνωστός κυρίως για τις μελέτες του σχετικά με τον πλανήτη Άρη. Υπήρξε γερουσιαστής του Βασιλείου της Ιταλίας, μέλος της Ακαδημίας των Λύγκων (Accademia dei Lincei), της παλαιότερης ιταλικής ακαδημίας, της Ακαδημίας Επιστημών του Τορίνου και του Βασιλικού Ινστιτούτου Lombardo. Από το 1862 έως το 1900 διετέλεσε διευθυντής του Αστεροσκοπείου Brera του Μιλάνου.
Το Λιουτομέρ αναφέρθηκε για πρώτη φορά σε γραπτά κείμενα το 1211 ως Lvtenwerde (και ως Lůtenwerde το 1242, ως Lvtenberch το 1249, ως Lutenberg το 1269, ως Luetemberg το 1380, και ως Lutemberg σε 1440). Τα ονόματα με την κατάληξη -berg αναφέρονταν στην ίδια την πόλη, και εκείνα με την κατάληξη -werd στην ευρύτερη περιοχή. Μέχρι τις αρχές του 19ου αιώνα, το μόνο σλοβενικό όνομα για την πόλη ήταν το Λότμερκ, δανεισμένο από τα γερμανικά. Το σύγχρονο σλοβενικό όνομα επινοήθηκε από τον Στάνκο Βραζ σε ένα γράμμα το 1838, στο οποίο έγραψε προς "Λιουτμέρα" ("Λιουτομέρ'). Άλλες παραλλαγές δημιουργήθηκαν από οπαδούς του Ιλλυρικού κινήματος, και το όνομα Λιουτομέρ ιδρύθηκε περίπου το 1858, υπό την εσφαλμένη ιδέα ότι το όνομα της πόλης προέρχεται από μια Σλαβική φυλή γνωστή ως Λουτομερίτι. Το γερμανικό όνομα Λούτενμπεργκ ήταν η πρώτη βεβαιωμένη ονομασία, αν και δεν είναι γνωστό εάν αυτό βασίζεται σε Σλαβικό δανεισμό ή είναι καθαρά Γερμανικό. Σε τοπικό επίπεδο, η πόλη είναι γνωστή ως Λότμεργκ, ή, πιο πρόσφατα, το Λότμερκ είναι η δευτερεύουσα μορφή.

Το 1354, ο Βασιλιάς Πέτρος Δ´ της Αραγωνίας, ίδρυσε το Πανεπιστήμιο της Ουέσκας, το οποίο αρχικά είχε θεολογική σχολή. Το σχολείο επεκτάθηκε, αλλά από το τέλος του 16ου αιώνα επισκιάστηκε από το Πανεπιστήμιο της Σαραγόσας. Το πανεπιστήμιο καταργήθηκε το 1845.

Το 469 π.Χ. εμφανίσθηκε η πρώτη δυσαρέσκεια μέλους της συμμαχίας. Η Νάξος, το ισχυρότερο νησί των Κυκλάδων, αποστάτησε. Οι λόγοι είναι άγνωστοι ως τώρα. Η Νάξος είχε, όπως και η Κάρυστος, δυνατό αριστοκρατικό κόμμα το οποίο οι Αθηναίοι δεν εμπιστεύονταν. Επίσης είχε παραβιαστεί ο όρκος της συμμαχίας και υπήρχε κίνδυνος ρήγματος της συμμαχίας. Ο Κίμων λοιπόν έδρασε σαν «αστυνόμος» της συμμαχίας, η Νάξος πολιορκήθηκε, συνθηκολόγησε και υποχρεώθηκε να περάσει στην τάξη των υποτελών συμμάχων, με βαρύτερο «φόρο».

Δημαρχείο της πόλης Είναι ένα χαρακτηριστικό παράδειγμα αραγωνικού δημαρχιακού κτιρίου από την αραγωνική αναγέννηση. Το κτίριο χτίστηκε τον 16ο αιώνα σε θέση που κατείχε προηγουμένως η έδρα του συμβουλίου, απέναντι από τον Καθεδρικό ναό. Στα χρόνια 1569-1571, θα πραγματοποιηθεί μια επείγουσα παρέμβαση από τον Miguel Altué λόγω της κατάστασής του. Το 1577, ο ίδιος εργοδηγός έκανε έκανε μια σχεδόν ολική ανακαίνιση στο κτίριο, από την οποία δημιουργήθηκαν η Αυλή και την Αίθουσα των Συνεδριών όπως είναι σήμερα. Σε αυτό βρίσκεται ο περίφημος πίνακας της καμπάνας της Ουέσκας.
Στα μέσα του 1943 στο Βρετανικό Ναυαρχείο επικρατούσε ο φόβος για μία ενδεχόμενη έξοδο των γερμανικών θωρηκτών στον Ατλαντικό ή τον Αρκτικό ωκεανό. Οι φόβοι απέκτησαν υπόσταση όταν στις 8 Σεπτεμβρίου το θωρηκτό Τίρπιτς και το βαρύ καταδρομικό Σάρνχορστ, υπό την συνοδεία αντιτορπιλικών, επιτέθηκαν στη νήσο Σπιτσμπέργκεν της Νορβηγίας, στον Αρκτικό ωκεανό, το οποίο χρησιμοποιούσαν οι Βρετανοί ως ανεφοδιαστικό σταθμό. Τα δύο γερμανικά θωρηκτά βομβάρδισαν τις εγκαταστάσεις, ενώ τα αντιτορπιλικά αποβίβασαν στρατεύματα και κατέλαβαν το νησί. Για τον Βρετανό πρωθυπουργό Ουίνστων Τσώρτσιλ, ο εφιάλτης των γερμανικών θωρηκτών είχε ζωντανέψει ξανά μετά την έξοδο του Βίσμαρκ (Bismark) την άνοιξη του 1941. Γνωστό σαν «Το Κτήνος» για τους Βρετανούς αντιπάλους του, το Τίρπιτς από μόνο του αποτελούσε την απειλή του Βρετανικού Μητροπολιτικού Στόλου. Εφόσον μέχρι εκείνη τη στιγμή οι απόπειρες βομβαρδισμού του θωρηκτού από την RAF είχαν αποτύχει, οι επιτελείς αποφάσισαν να στραφούν σε άλλες επιθετικές τακτικές.

"The Machine" είναι το όνομα της ομάδας μουσικών που συνοδεύει την Welch, αποτελούμενη κυρίως από μουσικούς εμφανίσεων (session musicians), οι οποίοι διαφέρουν ανάλογα με τις ανάγκες της Welch στην εκάστοτε εμφάνισή της. Αρχικά, το όνομα ξεκίνησε από τη συνεργασία της με την Isabella "Machine" Summers. Η Welch και η Summers έκαναν εμφανίσεις μαζί για ένα χρονικό διάστημα με το ψευδώνυμο "Florence Robot/Isa Machine". Αργότερα, το όνομα θεωρήθηκε αρκετά δύσχρηστο και μετατράπηκε σε "Florence and the Machine". Η Welch συνέχισε να χρησιμοποιεί το όνομα αυτό για την μπάντα της ακόμα και όταν η Summers έφυγε από αυτή για ένα διάστημα, αν και τελικά η Summers επέστρεψε εν καιρώ ως η βασική της keyboard player.

Το 2004 βραβεύτηκε με το βραβείο Άντερς Γιάρες για τον Πολιτισμό. Έλαβε μέρος στην νορβηγική έκδοση του Idol φτάνοντας στον ημιτελικό, ενώ το 2006 κέρδισε τον διαγωνισμό ταλέντων Kjempesjansen στο κανάλι NRK με το τραγούδι του Foolin’. Έχει συνεργαστεί με καλλιτέχνες όπως ο Μόρτεν Χάρκετ του συγκροτήματος A-ha και τον Άρβε Τέλεφσεν, επίσης τραγουδιστή του ιδίου συγκροτήματος. Ο Ρίμπακ εμφανίστηκε στη θεατρική παραγωγή Ο Βιολιστής στη Στέγη για το οποίο τιμήθηκε με το βραβείο Heddaprisen. Έπαιξε επίσης στην ταινία Yohan σε σκηνοθεσία της Γκρέτε Σαλομόνσεν
Ο Πυλαρινός δεν σταμάτησε να δραστηριοποιείται κατά του καθεστώτος της προστασίας των Ιονίων από την Αγγλία. Τον Απρίλιο του 1860, σχεδόν τέσσερα χρόνια πριν την ένωση, επέστρεψε μετά από 20 χρόνια εξορίας στην πατρίδα του την Κεφαλονιά. Γυρνώντας από εκεί, πέρασε από τη Ζάκυνθο όπου συνάντησε τον Κωνσταντίνο Λομβάρδο, ο οποίος ήταν πρόεδρος στο κομιτάτο της Ζακύνθου, σε συνεννόηση με το κεντρικό κομιτάτο της ενεργείας στη Γένοβα της Ιταλίας και ο οποίος προωθούσε τη Μεγάλη Ιδέα (την ένωση των ελλαδικών εδαφών σε μια Μεγάλη Ελλάδα), συναντώντας τον Όθωνα στην Αθήνα και τον Βίκτωρα Εμμανουήλ Β΄ και τον Γαριβάλδη στην Ιταλία. Ο Πυλαρινός δέχτηκε να γίνει μέλος, καθώς και να συστήσει ανάλογο κομιτάτο στην Αθήνα. Στην Αθήνα προσηλύτισε τον Παύλο Λάμπρο, τον Σπυρίδωνα Ανδρ. Μεταξά (πρέσβη στη Ρωσία), τον Νικόλαο Νέγρη, τον Φιλαδελφέα Χρήστο Νικολαΐδη, Νικόλαο Οκλέρ Βούλγαρη (Κερκυραίο και γραμματέα του Π. Λάμπρου) τον Μάρκο Ρενιέρη (αργότερα διοικητή της Εθνικής Τράπεζας) και τον Σπυρίδωνα Μαλάκη, οι οποίοι έγιναν μέλος του κομιτάτου υπέρ της Μεγάλης Ιδέας.

Τo Πρωτάθλημα ποδοσφαίρου Βουλγαρίας ξεκίνησε τo 1925 και ως το 1937 διεξάγονταν όπως ένα τουρνουά όπου οι δύο ομάδες που έφταναν στον τελικό και έπαιζαν για το πρωτάθλημα. Για τρεις περιόδους το πρωτάθλημα ακολούθησε το σύστημα βαθμολόγησης ανά αγώνα και από το 1941 εως το 1948 όσα πρωταθλήματα διεξήχθησαν έγιναν ξανά με σύστημα τουρνουά. Από τη σεζόν 1948-49 επανήλθε το σύστημα βαθμολόγησης ανά αγώνα που ισχύει ως σήμερα.

Ο τουρισμός είναι η βασική κινητήρια δύναμη της οικονομίας της Μπούντβα. Η πόλη αποτελεί ένα σημαντικό τουριστικό προορισμό των ανατολικών ακτών της Αδριατικής, και μακράν ο πιο δημοφιλής προορισμός στο Μαυροβούνιο. Κατά τη διάρκεια του 2013, καταγράφηκαν 668.931 τουριστικές επισκέψεις και 4.468.913 διανυκτερεύσεις, αντιπροσωπεύοντας έτσι το 44,8% των τουριστικών επισκέψεων στο Μαυροβούνιο και το 47,5% των διανυκτερεύσεων.

Το Δεβαναγαρικό αλφάβητο (Devanāgarī) είναι μέρος της βραχμικής οικογένειας αλφαβήτων του Νεπάλ, της Ινδίας, του Θιβέτ και της Νοτιο-ανατολικής Ασίας. Κατάγεται από τη γραφή Γκούπτα (Gupta script), όπως και οι γραφές Σιδαμική (Siddham) και Σαράδα (Sharada). Οι αρχαιότερες ανατολικές παραλλαγές της γραφής Γούπτα που ονομάζονται Ναγκάρι Nāgarī μαρτυρούνται ήδη από τον 8ο αι. Από το 1200 περίπου, αυτές αντικατέστησαν τη Σιδαμική, η οποία επέζησε ως η γραφή των κειμένων του Ταντρικού βουδισμού στην Ανατολική Ασία, και τη Σαράδα, που εξακολούθησε να χρησιμοποιείται παραλλήλως στο Κασμίρ.

Τα περισσότερα είδη των Εμβιόπτερων απαντώνται στα τροπικά κλίματα σε όλο τον κόσμο. Στα εύκρατα κλίματα συναντούμε μόνο μερικά είδη στη δυτική Ευρώπη και στις Δυτικές ΗΠΑ. Στα νησιά κατά κανόνα λείπουν. Λίγα είδη απέκτησαν παγκόσμια εξάπλωση ως αποτέλεσμα των εμπορικών συναλλαγών. Τα Εμβιόπτερα κατασκευάζουν τις στοές τους σε υγρές τοποθεσίες με υψηλές θερμοκρασίες πάνω ή κάτω από το φλοιό δέντρων, στην επιφάνεια ή σε ρωγμές λίθων, στα οργανικά κατάλοιπα του εδάφους, στα βρύα που κρέμονται από τα δέντρα κ. ά.
Πραγματικά, η οικονομική δύναμη, αλλά και η τεχνογνωσία της Κοινοπραξίας ήταν τέτοια, που συνέπηξε ένα πραγματικό λαβύρινθο από καρτέλ με επίσης πολύ ισχυρές εταιρείες, όπως η Kuhlmann (Γαλλία), Imperial Chemical Industries (γνωστότερης σαν ICI) της Βρετανίας, των Standard Oil (NJ), DuPont και Dow Chemical των ΗΠΑ κ.ά3.

Διδάσκει θεολογία και πνευματικότητα στο Πανεπιστήμιο του Σίδνεϊ από το 1975. Το 1986, αναγορεύθηκε ο πρώτος κοσμήτορας της Θεολογικής Σχολής του Αγίου Ανδρέα, όπου επίσης κατέχει τη θέση του διδάκτορα στη Συστηματική Θεολογία.

Οι Florence and the Machine κυκλοφόρησαν το πρώτο τους album Lungs στο Ηνωμένο Βασίλειο στις 6 Ιουλίου 2009 [6]. Η επίσημη κυκλοφορία του album έγινε με μια εμφάνιση στο Rivoli Ballroom, στο Brockley, του νοτιοανατολικού Λονδίνου. Το "Lungs" έφτασε στην πρώτη θέση στο Ηνωμένο Βασίλειο και στη 13η στην Ευρώπη. Μέχρι τις 6 Αυγούστου 2009 το album είχε πουλήσει περισσότερα από 100.000 αντίτυπα στο Ηνωμένο Βασίλειο και στις 10 Αυγούστου είχε παραμείνει στο νούμερο 2 για πέντε συνεχόμενες εβδομάδες. Στις 25 Ιουλίου 2009, το album κυκλοφόρησε στις Ηνωμένες Πολιτείες Αμερικής προς αγορά μέσω download και έφτασε τη 17η θέση στο Billboard "Heatseekers" chart [7], ενώ η κυκλοφορία του album σε φυσική μορφή, έγινε στις 20 Οκτωβρίου από την Island Records. Μεγάλο μέρος του album γράφτηκε ως αντίδραση στον -προσωρινό - χωρισμό της Welch από τον τωρινό της έρωτα.

Τα αίτια της επανάστασης ήταν οι ακραίες επιβαρύνσεις που υπέστη ο πληθυσμός κατά τη διάρκεια των τεσσάρων ετών του πολέμου, η ισχυρή επίδραση της ήττας στην γερμανική αυτοκρατορία και οι κοινωνικές εντάσεις ανάμεσα στις λαϊκές τάξεις και την ελίτ των αριστοκρατών και αστών που κατείχαν δύναμη και μόλις είχαν χάσει τον πόλεμο.

Δημήτρης Μαλέσης, Το παλαιοημερολογιτικό ζήτημα (1924-1952). Όψεις της πολιτικής και πολιτισμικής σύγκρουσης στο Μεσοπόλεμο και στη μεταπολεμική περίοδο, Εκδ. Μνήμων, 2000, σσ. 135-169

Ο Νίκος Δαρλαμήτσος, (1943), είναι Έλληνας πρώην πρωταθλητής της πυγμαχίας από την Πάτρα. Ήταν αθλητής της Ε.Α. Πατρών και στην καριέρα του δεν είχε χάσει ποτέ σε επίσημο αγώνα πυγμαχίας.

Το 474 - 472 π.Χ. η Κάρυστος, η μόνη πόλη της Εύβοιας που δεν ανήκε στην Αθηναϊκή συμμαχία, πολιορκήθηκε. Οι κάτοικοί της, οι Δρύοπες, αντιστάθηκαν γενναία, αλλά στο τέλος συνθηκολόγησαν και έγιναν αναγκαστικά μέλος της συμμαχίας. Η Κάρυστος είχε και αυτή σπουδαία θέση για τον έλεγχο της ναυσιπλοΐας στο Αιγαίο και δεδομένου ότι υπερίσχυε το αριστοκρατικό κόμμα που είχε προτιμήσει φιλοπερσική πολιτική στο παρελθόν, ήταν δύσκολο να δεχθεί η Συμμαχία την ουδετερότητά της, ενώ δεν είχε εκλείψει ο Περσικός κίνδυνος.

Η ΤΣΣΚΑ Σόφιας έχει κατακτήσει 31 τίτλους ως Σεπτέμβριο, CDNV Σόφιας, CDNA Σόφιας και Σρέντετς, η Λέφσκι Σόφιας έχει κατακτήσει 26 τίτλους ως Λέφσκι-Σπαρτάκ και Βίτοσα και η Λοκομοτίβ Σόφιας έχει κατακτήσει ένα τίτλο ως ZhSK Σόφιας. Τέλος η Βλαντισλαβ Βάρνας και η Τίτσα Βάρνας έχουν συνενωθεί το 1945 οι 4 τίτλοι των 2 ομάδων που αναγράφονται ανήκουν τώρα στην Τσέρνο Μόρε Βάρνας.

Η πετροπέρδικα είναι ένα είδος πέρδικας του γένους Alectoris, που απαντάται και στον ελλαδικό χώρο. Η επιστημονική του ονομασία είναι Alectoris graeca και περιλαμβάνει 3 υποείδη.